Umeboshi

Umeboshi (Jepun: 梅干し, disebut [ɯmeboɕi], ) ialah jenis asam boi (Prunus mume) yang biasa dijumpai di Jepun. Ia jeruk paling digemari dalam masakan Jepun dengan rasa masam masin yang biasanya dimakan dengan nasi (biasa ataupun kepal, selalunya tanpa membuang benihnya) untuk sarapan and makan tengah hari. Umeboshi-umeboshi ini kadangkala dihidangkan dalam keadaan direbus ataupun diperasakan untuk makan malam.

 Sifat fizikal 
Umeboshi kebiasaanya bulat dan bermacam-macam jenis daripada licin kepada sangat berkenyut. Biasanya, umeboshi berasa masin dan amat masam oleh sebab kandungan asid sitrik yang tinggi, tapi jenis yang lebih manis wujud juga.

 Pengeluaran 
kanan|thumb|Umeboshi dikeringkan di bawah matahari
Kawasan pusat wilayah Wakayama terkenal di seantero Jepun dengan kuantiti dan kualiti ume dan umeboshinya. Bandar Minabe, Wakayama, terutamanya, menanam lebih banyak ume dan mengeluarkan lebih banyak umeboshi berbanding mana-mana bandar lain di Jepun.
Umeboshi secara tradisi dibuat dengan memetik buah ume apabila umeboshi itu sudah masak pada sekitar bulan Jun dan membungkusnya dalam tong-tong dengan 20% garam per berat buah. Garam tersebut membantu mengekstrak juice, yang ume kemudian direndamkan dalam untuk kira-kira dua minggu. Cecair masin dan masam ini dipasarkan sebagai umezu (梅酢; selalu dipinjamterjemahkan sebagai 'cuka ume', namun cecair ini bukan cuka betul.)

Pelbagai jenis umeboshi yang dijualkan di pasaran dinyahgaramkan ke tahap tertentu dan direndamkan semula dalam sebuah cecair perasa. Umeboshi-umeboshi ini kadangkala diwarnakan merah menggunakan herba pudina Jepun (dipanggil akajiso) atau diperasakan dengan katsuobushi, kombu atau juga dipermanis dengan madu. Disebabkan jenis-jenis umeboshi beperisa ini berkandungan 3% ke 15% garam, umeboshi-umeboshi ini kebiasaanya mengandungi pengawet semula jadi atau buatan untuk memperpanjang hayat simpannya. Pengawet-pengawet semula jadi termasuk cuka, arak dan vitamin B1.

 Penggunaan 
Umeboshi kebiasaannya dimakan dalam kuantiti kecil bersama nasi sebagai penambah rasa. Umeboshi juga ramuan yang biasa dijumpai dalam onigiri, bebola nasi yang dibalut dengan nori dan boleh juga digunakan dalam makizushi. Makizushi yang dibuat dengan umeboshi boleh dibuat sama ada dengan umeboshi berlubang atau pes umeboshi (yang lebih murah), selalunya bersama perila (shiso) hijau segar bersadur perak. Perubatan tradisional standard Jepun untuk selesema dan influenza ialah okayu (bubur nasi) dengan umeboshi. Satu lagi penggunaan umeboshi adalah dalam chazuke ume, sejenis sajian nasi dengan teh hijau yang dituangkan yang dibubuhi umeboshi.
Umeboshi dipandang tinggi samurai untuk melawan kelesuan perang, satu fungsi kandungan garam dan asid sitriknya, antara faktor-faktor lain. Garam, asid sitrik, dan polifenol juga menyumbang kepada tindakan antimikrobialnya, jadi bahan-bahan ini merupakan pengawet semula jadi untuk makanan dan membantu mengelakkan keracunan makanan dan masalah-masalah perut bakterial yang lain.

Umeboshi digunakan sebagai penekan masakan untuk mempertingkatkan rasa dan peragaan. Ia juga boleh dihidangkan sebagai komplemen bagi minuman dengan shōchū dan air panas.

Umeboshi kerap dimakan sebagai snek; di Amerika Syarikat dan Australia, banyak kedai serbaneka Jepun menjualnya. Memakan umeboshi di Jepun padanan bagi pepatah Inggeris  (sebiji epal sehari). Kedai gula-gula kanak-kanak kadang-kadang mempunyai karikari ume, ataupun ume jeruk yang dibungkus terlebih dahulu dan umeboshi kering.

Kotak bento yang mengandungi satu umeboshi di atas nasinya dipanggil Hinomaru bentō, oleh sebab ume merah yang di atas nasi putih itu melambangkan bendera Jepun. Disebabkan jumlah ramuan yang rendah, Hinomaru bentō secara tradisi dianggap sebagai makanan kos rendah.

 Kesihatan 
Perasa tradisional gaya Jepun ini depercayai merupakan alat bantu penghadaman, untuk pengelakan rasa loya dan kotoksikan sistemik, termasuk kemabukan. Ekstrak ume hijau digunakan sebagai sebuah tonik di Jepun. Asid nitriknya dipercayai bertindak sebagai antibakterial, membantu meningkatkan penghasilan air liur dan membantu penghadaman nasi. Tambahan lagi, umeboshi didakwa melawan keletihan (dalam sejarah, ia diberikan sebagai sebahagian catuan padang bagi seorang samurai) dan pelindung daripada penuaan.

Menurut sebuah kajian tahun 2018, umeboshi mungkin mempunyai kesan antialergik, dan "menunjukkan bahawa ume mempunyai potensi untuk merencatkan degranulasi sel mast dan mungkin berkaitan dengan penurunan risiko gejala alergik dalam wanita."

 Nutrisi 
Setiap 100 g umeboshi berlubang-lubang tradisional mengandungi:

 Tenaga 138 kJ
 Protein 0.9 g
 Lemak 0.2 g
 Karbohidrat 10.5 g
 Natrium 8700 mg"Standards Tables of Food Composition in Japan -2015- (Seventh Revised Edition) Documentation and Table". 
 Kalium 440 mg
 Mangan 0.23 mg
 VitaminA 7 μg
 VitaminB1 0.02 mg
 VitaminB2 0.01 mg
 Kolesterol 0 mg
 Serabut diet 3.6 g
 Air 65.1 g

Umeboshi (jenis natrium yang tidak diturunkan) tradisional kira-kira satu sukunya garam.

 Makanan-makanan serupa 
Penjerukan gaya umeboshi lazim di Jepun dan mirip dengan teknik menjeruk Asia lain yang terdapat di China, Vietnam dan Korea.

Di Vietnam, kelainan ume dijeruk yang sangat mirip dipanggil xí muội ataupun .

Di Filipina, ia dipanggil kiamoy atau tsampoy, dengan biasanya lebih kering. Kiamoy dan tsampoy merupakan dua jenis jeruk plum Filipina-Cina yang diangkut melalui geliung Manila ke Mexico, di mana ia dikenali sebagai chamoy dan biasanya dibuat daripada aprikot, ume atau asam jawa dan sebuah campuran garam dan cili kering.

Di negara-negara Asia Selatan, buah melaka yang dipanggil amla dalam bahasa Hindi atau amala dalam bahasa Nepal disediakan dalam cara serupa, kadang-kadang dengan sirap gula.

Di Afrika Selatan, gaya serupa buah kering yang diawet dipanggil mebos dalam bahasa Afrikaans, yang namanya nampaknya berasal dari Jepun melalui perdagangan Belanda. Biasanya, aprikot digunakan untuk menghasilkan sebuah kelainan yang masin dan masam, walaupun kelainan-kelainan dimaniskan yang lain dibuat daripada buah-buahan lain juga dipanggil mebos dalam bahasa tak formal.

 Lihat juga 

 Wikibooks:Cookbook:Umeboshi

 References 

 Pautan luar 

 Homemade pickled ume and various recipes (ume dijeruk buatan sendiri dan pelbagai resipi)

Kategori:Masakan Jepun